OOZUKÜRPEÇ 


Evel, evel ekende, 

Evel zaman ekende, 
Develer dellâl ekende, 

Sen beşikte ekende, 

Men eşikte ekende, 

Qazlar torğay ekende, 
Kökümiz baqır ekende, 
Yerimiz taqır ekende, 
Suvsığır ammamcı ekende, 
Qaplı-quplu baqalar, 
Qanatlandı uçmağa. 
Deryadaki balıqlar, 

Kira tuttı köçmege... 
Qaynana bekmez qaynata, 
Qızı qaşını oynata, 
Oynatma, qız, gaşını, 
Keser babafi başını. 
Seniñ babaf tav başı, 

Suv başınıf atları 

Arpa asap kişneşir, 

Kürpe asap tişleşir. 

Ehiş kelse: “tır” demez, 
Qır kelse de “yür!” demez. 
Altmış bagla arpafnı, 
Yedim, demez şu atlar. 

Üç quyunıf suvunı, 

İçtim, demez şu atlar... 
Perdaqay-perdaqay ekende, 


Perdaqay keldi cuvurıp, 
Çalğı sabını suvurıp, 


Ştanına baqsa, avı yoq, 
Qavtaşında qavı yoq. 

Mına sizge bir tagmag, 
Masalımnı difilep baq: 


Zaman, zaman ekende, uzaq bir memlekette, Edil baynen birde Cayıq bay olğan. Künlerden 
bir kün, Edil bay gulunlı biyesini, Cayıq bay ise, botasını coyalar. Sofi, bu baylamıfi ekisi de 
coyuqlarını qıdırmağa keteler. Kete kete, olar ekisi bir oba üstünde, biri-birlerinen rastkelişeler 
ve bir meraqlı mesele aqqında söz açalar. Meraq etip açqan meseleleri de — qadınlarnıf ağır 
ayaqlı oluvları aqqında eken. Bu baylar öz qadınlarınıf bu allarını biri-birilerine bildireler. 

Cayıq bay: 

— Hucur şey, ekimiznifi coyuğımız da bir gecede oldı, menim botam coyuldı, senin biyef, — 
dey. 

Bu baylarnıf ekisi de, bu yerde etek yırtışalar. Birisinifi qızı, birisinifi oğlu olsa, qız alıp, qız 
berişecek olalar. Baylar bu lafnı bitirgence, olarnıñ yanına yelday yeldirip bir atlı kele de: 

— Edil baynıfi apayı qız taptı, — dey. 

Çoqqa barmay bir atlı daa yeldirip kele de, olarğa: 

— Cayıq baynıfi apayı oğlan taptı, — dey. 

Baylar meclis yapmaq fikrinen, evlerine qaytalar. Oğlannıfi adını Qozukürpeç, qıznıfi adını 
da Bayansluv adaylar. Balalar aybet-qıybet baqılıp öseler, şay etip bir çoq yıl keçe. 


Balalar ösken, yetişken soñ, olarnı mektepke ogumağa bereler. Yavaş-yavaş balalarnıfi 
galplerinde biri-birlerine muabbetlik terenleşe. Künlerden bir kün Cayıg bay öle. Edil bay da: 
“Men öksüzge gızımnı bermem”, — dep, sözünden qayta. Balalarnıf biri-birlerine olğan sevgisi 
terenleşe eken. 

Edil bay bunı duya. Ne yapacağını bilmey. Tüşüne-tüşüne, tap sofiunda çare tapmağan sof, 
yaşağan yerinden başqa bir yaqqa köçip kete. Qozukürpeçlernifi qorantası öz yerlerinde oturıp 
qala. Qozukürpeç bir yuqlasa, yedi kün, yedi gece yuqlay eken. 

Qozukürpeç künlerden bir kün, şöyle bir yuqudan tüş körip tura, asretimni köreyim dey, 
yolğa çıqa. Kete-kete bir vaqıtta bir yerge barıp yete. Bu yer — Edil baynıf yeri eken. Baqsa ne 
körsün: onıü barğan yerinde ne Edil bay, ne de onıf qızı iç birisi qalmağan. Qozukürpeç bir daa 
artına qaytıp, Edil baynı qayda ekenini anasından soray. Anası da bunı oña aytalmay. 

Qozukürpeç öz-ozüne: 

— Bu iş böyle olmaz, — dey de, anasına kömeç pişirtip, allı yımşaq kömeçni qoynuna alıp 
tekrar yolğa çıqa. 

Anası: 

— Ey, balam, sen bu tasavurından vazgeç, olar kim bile, nasıl memleketke ketkendirler. 
Canım balam, bu qadar malıi-mülküh bar, bularnı terk etme, — dep yalvara. Anasınıf bu 
yalvaruvı, iç bir fayda bermey. Bundan sofi, anası balasını qandırmaq içün, belki beyit tesir eter 
dep, şu beyitlerni ayta: 


Bir boynuzı kök yırtar, balam, 
Bir boynuzı yer yırtar, balam, 
Aşadan kelir bir sürü tuvar, 
Temir köknen ala da çubar — 
Bularnı kimge taşlaysıñ, balam? 


Oğlu anasınıfi bu beyitlerine: “Aramğa ketsin!” — dep cevap bere. Anası, “belki yılgısını 
aytsam, qaytar”, dep tüşüne ve: 


Çölge çıqsa, kişneşir, balam, 
Qırğa çıqsa, tişleşir, balam. 
Aşadan kelir bir sürü yılqı, 
Yılgılarnıfi yamandır qılığı. 
Olarnı kimge taşlaysıfi, balam? 


Qozukürpeç bufa da emiyet bermey. Anası, “belki qoylarını aytsam, qalır”, dep tüşüne ve: 


Tuyaqları şaltıraşıp, balam, 
Qozlu qoyday mañraşıp, balam, 
Aşadan kelir bir sürü qoyuf, 
Çıqıp da ketsef, o olur oyu, 
Bunı da kimge aytayım, balam? 


Oğlan kene de: “Aramğa ketsin!” — dep cevap bere. Anası, oylana-oylana, “belki devesini 
aytsam, galır” dep: 


Tuyagları calpıldaşıp, balam, 
Örkeçleri salpıldaşıp, balam, 
Sarguvdan kelir, bir sürü deve, 
Olamı taşlap, ketmese töre. 


Oğlu bu keresinde de: “Aramğa ketsin” — dep cevap bere. Anası çoq tüşüngen soñ, belki 
emgen sütüni aytsam, ketmez ümütinen: 


On emçegim iydirdim, balam, 

Al-yeşil kölmek kiydirdim, balam. 

Qayt degende, gaytsana, balam, 

Hayırlı bir söz aytsana, balam, — dey de, közyaşlarını tökip ağlay. 


Oğlu bufa şöyle bir yırnen cevap qaytara: 


On emçegifi iydirdifi, anay, 

Al-yeşil kölmek kiydirdif, anay. 

Üle taşın ur taşqa, anay, 

Taş qaytsa da men qaytmam, anay, — dey de yolğa çıqa. 


Qozukürpeç kete-kete, yolda ketken macarnıf  artından yete. Macar saibi artından adam 
yetkenini duymay. Macar qayda ketse, Qozukürpeç de anda kete. Yolda olarğa bir çoban 
rastkele. Qozukürpeç çobannıf yanına tüşip gala. Macar öz yolunen ketmekni devam ete. 
Qozukürpeç çobanğa bara da: 

— Sen maña bir qoy soy, — dey. 

Çoban goyunı acımay, soya. Qozukürpeç özünif yahşı urbalarını taşlay da, çobannıf 
urbalarını alıp, üstüne kiye. Qoynıf etini qarınğa toldura, telisinden özüne qalpaq tikip kiye. Şu 
yerde bir taz oğlannen dostlaşıp, yolğa çıqalar. 

Qozukürpeçnifü maülayında aynen yıldız alâmeti bar eken. Başına qoy terisinden tikilgen 
qalpağını basıp kiygen soñ mafilayındaki alâmet körünmey. Afta kete, ay kete, Qozukürpeç Edil 
baynı qıdırıp tapa. Öniü bosağası tübüne bara da, bağdaş gurunıp otura. Bir vaqıttan soñ, Edil 
bay öz evinden çıqa. Bosağada oturğan adamnıfi, Qozukürpeç olğanını tanımay. 

Edil bay: 

— Hoş keldif, balam, bu yerlerde ne işlep yüresifi? — dep soray. 

Qozukürpeç: 

— Men, sizge qozulı qoy baqmağa adam kerek dep eşittim, onıfi içün de keldim, — dep cevap 
bere. 

Edil bay, Oozukürpeçni gozulı qoy baqtırmaq içün özüne çoban etip tuta. Oozukürpeçnifi 
maqsadı ise, qoy baqmaq degil de, Bayansluvnı körmek edi. Qozukürpeç altı ay qozulı qoy baqa, 
amma Bayansluvnı köralmay. Oozulı qoy baqıp köralmağan sofi, yılqıcılıqqa avuşa, cılgı baqa. 

Qozukürpeç yılqı baqqanda, künlerden bir kün çölde öz başına tilekke otura ve: 


Cayıq baştan yeller de esse, 

Evler, köyler çölde de kezse, 

Bayansluv seyranğa çıqıp yüzüni açsa, 

Qotur tay da köyge qaçsa, — dep tilek tiley de, öz tilegini kese. 


Künlerden bir kün öyle bir yel ese, terekler tübü-tamırından savunsa, toz-duman ola, köz 
açtırmay. Bayansluv bu vaqıt bağçağa seyirge çıqa, şu arada Qozukürpeçnif qotur tayı da qaçıp 
bağçağa kele. Qozukürpeç, taynıfi artından çapa-çapa kele de, bağçağa kire. Bayansluvnıü yanına 
kelgende: 


Altı ay baqtım qoyuñnı, bikeç, 

İç körmedim boyuünı, bikeç. 

Altı ay, on kün degende, bikeç, 
Kördim, tayım kelgende, bikeç, — dey. 


Bundan sofi, Bayansluv Oozukürpeçten: 

— Siz kimsifiz ya? — dep soray. 

Oozukürpeç külümsirey de: 

— Sorap turmağa acet yog, — dep, cevap bere. 

Şu yerde galpağını çıgarıp, Bayansluvğa maflayındaki aynen yıldıznı köstere. Şay etip, eki 
asret biri-birinen tapışalar. 

Qız Qozukürpeçnen sözleşe ve oña: 

— Menim anamnen babam bir aylıq musafirlikke ketecekler, o vaqıt men safia haber eterim, 
sen kelirsifi, — dey. 

Qozukürpeç qotur tayını alıp, yılqısına qayta. Künlerden bir kün Edil bay musafirlikke kete. 
Qozukürpeç Edil baynıf ketken haberini alğanınen, Bayansluvğa kele. Asret asretine qavuşalar. 
Qozukürpeçnen Bayansluv, Edil bay kelgenge qadar bir yerde oturalar. 

Qız Qozukürpeçke: 

— Sen babamnıf kelecek yoluna çıqarsıfi, saqın bir yaqqa baqma pek, sezgek olıp tur, olar 
seni tanırlar, — dey. 

Qozukürpeç yılgısını alıp, çölge çıqa. Qıznıfi babası kelecek yolğa köz taşlay. Tayağına 
tayanıp, Edil baynıfi gaytuvına azırlana. Edil bay keleyatqanda, tarqaşmasınlar dep, dağılğan 
yılqılarnı qaytarıp, bir yerge cıya. Bu vagıtta Edil baynen apayı şu yerden keçip keteler. 

Edil baynıf apayı Qozukürpeçke pek diqqatnen baqa, onıü kim ekenini maflayındaki aynen 
yıldızdan tanıy. 

Edil baynıfi apayı köyge kelgende: 

— Sen yılqıcıñnıñ kim ekenini tanıdıfımı? — dep aqayından soray. 

Edil bay: 

— Tanımadım, — dep cevap qaytara. 

Apayı: 

— Tanımağanıf ne, yılqıcıfi, Qozukürpeç, — dey. 

Şu arada köyden bir atlını yollap, Qozukürpeçni aldıralar. Bay onıü yanından keçkende, oña 
el qavuştırıp turmağanı içün, Qozukürpeçni cezalamaq, öldürtecek ola. 

Bayansluvnıfi pek dülber bir düldüli bar eken. Aslında bu düldül başqa adamlarğa çirkin bir 
qoturtay olıp körüne eken. Avan yel eskende, çölden qaçıp kelgen qoturtay da bu düldül eken. 
Qız özüni Qozukürpeçni tanımağan, bilmegen bir kişi kibi köstere. Babasına kele de: 

— Biz onı öldürgen soñ, çekiştirip öldüreyik, — dey. 

Babası: 

— Yahşı, qızım, onı nasıl etip çekiştireyik, ya? — dey. 

Qız: 

— Onı eñ azaplı çekiştirüv — at çaptırıp, cenk yaptırıp baquvda olur, biz bütün yerlerden at 
çapqan yaşlarnı cıyayıq, — dey. 

Bay, Qozukürpeçke at çaptırıp baqmaq içün, bütün yerlerden noğay yaşlarını çağırta. Yaşlar 
atqa atlanıp keleler. Bay olarğa aş-suv sala. Yılqıcı yaşnıfi aqiqaten, Qozukürpeç olğanına- 
olmağanına sofhuna qadar qaniy olmaq içün, kelgen yaşlarnı yırlatıp baqayım, kimde 
Bayansluvnıf adını yırğa goşıp yırlasa, o Qozukürpeçtir, dey. Yaşlarğa yırlamaqlarını teklif ete. 
Er kes yırlay, lâkin iç birevi yırına Bayansluvnıü adını qoşmay. 

Qoşuğa ketecek atlarnıf episi, yaşlar cıyılğan evnifi aldında bağlı tura ekenler. Bayansluv 
kele de, atlarnıfi egerlerindeki tapqırlarını birer-birer kesip çıqa. Onıfi keskin bir pekisi bar eken. 

Yırlamaq sırası yılqıcı yaşqa — Oozukürpeçke kele. O yırlağanınen, öz yırına Bayansluvnıü 
adını qoşa. Bay bunı eşitkeninen: “Toqta, yırlama”, — dey, yaş yırlay. 

Bay açuvlanıp: 

— Tut da atıfız, başını cellât etiñiz, — dey. Yaş çapıp çıqa da, qotur tayğa mine. Kelgen yaşlar, 
Oozukürpeçnifi artından quvmağa isteyler, amma atlarına minalmaylar. Bay cenkke azırlanğan 
askerlerine emir etip: 

— Tez yılqıcı yaşnı tutufız, — dey. Bu askerlernif, atları üstündeki egerlerinif de tapqırları 
kesilip qoyulğan eken. 


Bunı da Bayansluv yapgan. Askerler de, noğay yaşları kibi yıqılıp, yıqılıp galğanlar. 

Şay etip, Oozukürpeç olardan gaçıp gurtula, lâkin Oozukürpeç Bayansluvnen iç de haberleşip 
olamay. Olarnıf arasında söz gatnatgan bir torğay ola. Bu torğay eki arada söz gatnatıp yüre. 

Künlerden bir kün bu torğay yağmurğa tutula, qanatlarını suvlandıra. Edil baynıf yanında bir 
hinzirnin birisi şu ğarip torğaynı tuta da, torğaydan: 

— Sende bir iş bar, sen mında ne işlep yüresifi? — dep soray. 

Torğay öz sırını oña aytmay. Bu hınzır, torğaynıfi qanatlarını yulqa. Torğay öz sırını kene de 
aytmay. Sof, hınzır öz işini toqtatmay, oña demir maşa qızdırıp basa. 

Bundan sofi torğay çare tapalmay. Qozukürpeçnifüi qayda olğanını ayta. Hınzır da bunı Edil 
bayğa barıp ayta. Oozukürpeçnifi qayda ekenini eşitken Edil bay, askerlerine: 

— Kim de Qozukürpeçnif başını kesip alıp kelse, ofa öz qızımnı beririm, — dey. 

Edil baynıf bu haberini eşitken asker başı meydanğa çıga da: 

— Qozukürpeçnif başını men alıp kelirim, — dey. 

O, torğaynı öz yanına alıp kete. Torğay oña: 

— Mına o yerde, mına bu yerde, — dep onı aldatıp alıp tura. Torğaynıf başı aylana, çare 
tapalmay, asker başına Qozukürpeçnif üstüne alıp bara. Qozukürpeç de yedinci kününi yuqlap 
yatqanda, asker onıf başını kesip ala da, Edil baynıfi yanına gaytıp kele. Oozukürpeçniü başı 
babasına ketirilgeni körgeninen Bayansluv şaşa-şaşmalay, ne yapacağını bilmey. 

Babasına bara da: 

— Babam, Qozukürpeçni biz öldürdik, cenazesini de biz cıymag kerekmiz, — dey. 

Babası buña razı ola. 

Qozukürpeçni cıymağa keteler. Ketkende, Bayansluv ve arabacıdan ğayrı, yanlarına asker 
başını da alalar. 

Yolda guyunıü yanına barğanda, gız: 

— Men suvsadım, — dey. 

Asker başı: 

— Suvsasafi, suvsağandırsıfı, lakin bizde ne qopqa, ne de sıcım bar, suv içmeknif çaresi yoq, 
— dey. 

Qız oña: 

— Sen menim erim olmağa istesefi, quyuğa tüş de, mafia galpağıfinen suv alıp ber, men 
qalpağıfını telbevnen çekip alırım, — dey. 

Asker başı bufa razı olıp, quyuğa tüşe. Qız suvnı çekip çıqara, telbevni gaytarıp quyuğa 
taşlay da, öz yoluna kete. Asker başı quyuda gala. Qısqası, gız Oozukürpeçnifi ölgen yerine bara, 
şu yerde arabacısına yan-yanaşa eki qabir qazdıra, özünif eki tilli pekisini çıqara da, keskin bir 
tilini özünifi köksüne qaday ve öle. Arabacı, gabirlernifi üstüni örtip, artına aylanıp qayta. Şay 
etip, eki asret yanaşa gabirde yatıp galalar. 

Künlerden bir kün, Edil baynıf çobanı goylarını çöldeki quyudan suvarmaq içün, quyu 
başına kele. Quyuğa qopqasını uzata. Bu arada, quyu tübünde, nasıldır bir insan davuşı eşitile. 
Qopqanı çeke, qopqanen birge quyu tübünden Qozukürpeçni öldürgen, asker başı çıga. Çoban 
bunı tanıy. Şu yerde: 

— Qozukürpeçnen Bayansluvnıf başına yettifi de, özüf daa ölmey yüresifimi? — dey de, onı 
başına bir ırğaq yandıra. Asker başınıfi miyi saçrap kete de, Qozukürpeçnen Bayansluvnıü 
qabirleri arasına barıp tüşe. Azmı, çoqmı vagıt keçe, gabirlernifi üstünden gül terekler ösip çıga. 
Asker başını miyi tüşken yerden, bir itburun ösip çıga. Gül terekler gül açalar. Olar daima biri- 
birlerine qavuşmağa isteyler. İtburun ise, olarnı biri-birlerine qavuştırmay. 

Gül terekler alâ bugün ösip, güller açıp tura ekenler. 

Bu qabirlemifi yanından ötken-keçkenler itburunnı daima kesip, güllerni de qoqlap kete 
ekenler. 


